På Kærvej i Kongerslev har borgerne i flere år set frem til at få fibernet - blandt andet for at få en stabil internetforbindelse. Skuffelsen var derfor stor, da Himmerlands El Forsyning lige pludselig stoppede nedgravningen af kabler. Det er kun husstande indenfor en radius på syv kilometer, som får fibernet, lyder forklaringen. Dem udenfor den radius må vente på ubestemt tid. Martin Bjørnsen fra Kongerslev bor på Kærvej, og har dagligt store problemer med at få forbindelse til internettet. Han er træt af, at der lidt længere nede af vejen til gengæld ingen problemer er. Her har beboerne for nylig fået fibernet fra Himmerlands El Forsyning Himmerlands El Forsyning erkender, at man har sprunget flere husstande over på Kærvej i Kongerslev. Se TV2/NORDs indslag om sagen i videoklippet øverst.

Referat:
Beboerne på Kærvej i Kongerslev er stærkt utilfredse. Alle husstande omkring dem får fibernet, men en strækning på Kærvej må undvære.